EkBass/fiwiki-20250220-pages-articles huggingface dataset:
Ratatat

Ratatat on New Yorkista kotoisin oleva elektronista musiikkia ja rockia yhdistelevä yhtye, jonka muodostavat Evan Mast ja Mike Stroud. == Diskografia == ===Studioalbumit=== * Ratatat (2004) * Classics (2006) * LP3 (2008) * LP4 (2010) * Magnifique (2015) ===Remixalbumit=== * Ratatat Remixes Vol. 1 (2004) * Ratatat Remixes Vol. 2 (2007) ===Singlet=== * "Seventeen Years" (2003) * "Cherry" (2004) * "Wildcat" (2006) * "Lex" (2006) * "Loud Pipes" (2007) * "Shiller" (2008) * "Shempi" (2008) * "Mirando" (2009) * "Party with Children" (2010) * "Drugs" (2010) == Aiheesta muualla == * Viralliset sivut * Ratatat XL Recordsin sivustolla Luokka:Yhdysvaltalaiset rockyhtyeet Luokka:Yhdysvaltalaiset elektronisen musiikin yhtyeet Luokka:Yhdysvaltalaiset duot
Dan Bylsma

Dan Bylsma (s. 19. syyskuuta 1970 Grand Haven, Michigan) on yhdysvaltalainen jääkiekkovalmentaja ja entinen ammattilaisjääkiekkoilija. Hän toimii tällä hetkellä NHL-joukkue Seattle Krakenin päävalmentajana. ==Pelaajaura== Winnipeg Jets varasi Bylsman vuoden 1989 NHL:n varaustilaisuudessa, tilaisuuden kuudennella kierroksella. Hän ei kuitenkaan pelannut Jetsin paidassa yhtään ottelua, vaan teki NHL-debyyttinsä Los Angeles Kingsin joukkueessa. Kaudeksi 2000–2001 Bylsma siirtyi naapuriseuraan Mighty Ducks of Anaheimiin. Neljän Anaheimissa vietetyn kauden jälkeen Bylsma lopetti pelaajauransa, ja siirtyi seuraavalle kaudelle Anaheimin farmijoukkue Cincinnati Mighty Ducksin apuvalmentajaksi. Pelaajaurallaan Bylsma tunnettiin puolustavana hyökkääjänä, kolmannen ja neljännen ketjun pelaajana. Hän teki 429 ottelua kestäneellä NHL- urallaan yhteensä 62 tehopistettä. ==Valmennusura== Farmiliiga AHL:ssä valmennusuransa aloittanut Bylsma eteni nopeasti ylöspäin, ja jo kaudella 2008–2009 hänet nostettiin Pittsburgh Penguinsin päävalmentajaksi, edellisen valmentajan Michel Therrienin saatua potkut kesken kauden. Penguins voitti heti Bylsman ensimmäisellä kaudella Stanley Cupin, joukkueen kukistettua loppuotteluissa hallitsevan mestarin Detroit Red Wingsin. Kaudella 2010–2011 Bylsma voitti parhaalle päävalmentajalle jaettavan Jack Adams Awardin, hänen pidettyä Penguinsin mukana mestaruustaistelussa, kahden suurimman tähden Sidney Crosbyn ja Jevgeni Malkinin poissaolosta huolimatta. Penguins erotti Bylsman kauden 2013–2014 jälkeen. Hän toimi Yhdysvaltain maajoukkueen apuvalmentajana vuoden 2015 maailmanmestaruuskisoissa. Bylsma palkattiin Buffalo Sabresin päävalmentajaksi toukokuussa 2015. Bylsma valmensi Sabresia kaksi kautta, minkä jälkeen seura purki hänen sopimuksensa. Vuodesta 2018 lähtien Bylsma toimi Detroit Red Wingsin apuvalmentajana. Toukokuussa 2024 NHL-joukkue Seattle Kraken palkkasi Bylsman päävalmentajakseen. https://www.nhl.com/news/dan-bylsma-named-seattle-coach ==Palkinnot== *2011 Jack Adams Award (paras valmentaja) ==Lähteet== * Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:Winnipeg Jetsin (1972–1996) varaamat pelaajat Luokka:Jack Adams Award -voittajat Luokka:Vuonna 1970 syntyneet Luokka:Elävät henkilöt
Barentsinmeren taistelu

Barentsinmeren taistelu oli Saksan laivaston raskaiden risteilijöiden ja Kuolan niemimaalle matkannutta saattuetta JW51B suojanneen Britannian kuninkaallisen laivaston osaston välinen meritaistelu Barentsinmerellä 31. joulukuuta 1942. Saksalaiset eivät kyenneet tuhoamaan saattuetta, minkä seurauksena Adolf Hitler määräsi laivastonsa keskittymään sukellusveneaseeseen ja kielsi raskaiden pinta-alusten käytön. == Osapuolet ja matka kohtaamiseen == Saattueeseen JW51B kuului kaikkiaan 14 rahtialusta, jotka kuljettivat sotamateriaalia Neuvostoliittoon. Lastina oli 202 panssarivaunua, 2 046 muuta ajoneuvoa, 87 hävittäjälentokonetta, 33 pommikonetta, 11 500 tonnia polttoainetta, 12 650 tonnia kerosiinia sekä hieman yli 54 000 tonnia muita tarvikkeita. Saattueen suojana olivat hävittäjät HMS Achates, HMS Orwell, HMS Oribi, HMS Onslow, HMS Obedient ja HMS Obdurate, Flower-luokan korvetit HMS Rhododendron ja HMS Hyderabad, miinanraivaaja HMS Bramble sekä troolarit HMS Vizalma ja HMS Northern Gem. Saattueen komentajana oli Onslowilla ollut St. Vincent Sherbrooke. Varsinaisen saattueen lisäksi merelle oli lähetetty risteilijät HMS Sheffield ja HMS Jamaica sekä niiden suojana olleet kaksi hävittäjää. Risteilijäosasto oli saattueen kaukosuojausosastona Force R ja sen komentajana oli Sheffieldillä kontra-amiraali Robert L. Burnett. Saksan laivaston osastoon kuuluivat raskaat risteilijät Admiral Hipper ja Lützow sekä niitä suojanneet hävittäjät Z16 Friedrich Eckoldt, Z4 Richard Beitzen, Z6 Theodor Riedel, Z29, Z30 ja Z31. Osasto oli sijoitettu Pohjois-Norjaan Altavuonoon ja sen komentajana oli vara-amiraali Oskar Kummetz Admiral Hipperillä. Saattue lähti 22. joulukuuta 1942 Loch Ewestä kohdaten saattavat hävittäjät Islannin rannikolla 25. joulukuuta. Saattue lähti kohti koillista ja joutui 28.–29. joulukuuta voimakkaaseen tuuleen, jonka nostamat aallot vaikeuttivat koossa pysymistä. Sään tyyntyessä viisi rahtialusta, Oribi ja Vizalma puuttuivat, jolloin Bramble lähetettiin etsimään kadonneita. Kolme harhaanjoutuneista rahtialuksista liittyi saattueeseen seuraavana päivänä ja loput kaksi suorittivat matkan Kuolaan itsekseen. Saksan laivaston sukellusvene U-354 havaitsi saattueen 30. joulukuuta ja se raportoi siitä. Raportin vastaanotettuaan Saksan laivastoesikunta määräsi Kummetzin osaston merelle tuhoamaan saattue. Kummetz jakoi osastonsa kahteen yhtä vahvaan osastoon. Luokka:Toisen maailmansodan meritaistelut Luokka:Vuoden 1942 sotahistoria Luokka:Yhdistyneen kuningaskunnan taistelut Luokka:Saksan taistelut Luokka:Barentsinmeri Luokka:Yhdistynyt kuningaskunta toisessa maailmansodassa Luokka:Ison-Britannian laivastohistoria Luokka:Kriegsmarine
Jeremy Kyle

Jeremy Kyle (s. 7. heinäkuuta 1965 Reading, Englanti) on brittiläinen televisiojuontaja, jolla on omaa nimeään kantava keskusteluohjelma The Jeremy Kyle Show. Ohjelmaa on esitetty ITV-kanavalla vuodesta 2005 lähtien. Kylen ohjelmassa käsitellään ihmisten yksityiselämän kiistoja, jotka ajoittain käyvät hyvin kiihkeiksi. Ohjelma on Britanniassa suosittu, mutta sitä on myös arvosteltu. The Jeremy Kyle Show'n nauhoitus ja lähetys keskeytettiin toukokuussa 2019 vieraan kuoltua kesken erään nauhoituksen. Episodin tarkastelu tapahtui ennen ohjelman uudelleenlähettämistä, ja 15. toukokuuta 2019 ITV vahvisti, että sarjan tuotanto on lopetettu. ==Lähteet== Luokka:Brittiläiset juontajat Luokka:Vuonna 1965 syntyneet Luokka:Elävät henkilöt
Klassinen liberalismi (kirja)

Klassinen liberalismi on vuonna 1997 ilmestynyt Risto Harisalon ja Ensio Miettisen kirja liberalismista. Liberalismi saattaa Harisalon ja Miettisen mukaan olla aatesuunta jota on kritisoitu enemmän kuin yritetty ymmärtää, ja se saattaa heidän mukaansa olla yksi väärinymmärretyimmistä ajattelutavoista yhteiskuntatieteissä ja politiikassa. Vastoin yleistä käsitystä liberalismi on kirjoittajien mukaan vakavasti otettava älyllinen suuntaus, joka on kestänyt ajan paineet 1700-luvulta alkaen ja kyennyt uudistumaan olosuhteiden muuttuessa. Liberalismin ihmiskuva on positiivinen ja se uskoo ihmisten voivan elää haluamallaan tavalla ja pystyvän ratkaisemaan yhteiskunnalliset ongelmat. Liberalismi ei kuulu niiden aatesuuntien joukkoon, jotka pyrkivät peräänkuuluttamaan luopumisen ja kurjuuden välttämättömyyttä, tai pakottavat yksilöitä alistumaan kulloinkin vallankahvassa olevan kollektiivin tahtoon, eikä liberalismi pyri pelottelemaan ihmisiä esimerkiksi luonnon kostolla. Tuomiopäivän profetioiden ja tulevien vaikeuksien avulla pelottelun sijaan liberalismi tarjoaa vaihtoehdon, josta ihmiset voivat vakuuttua loogisen ajattelunsa avulla. Liberalismin ymmärtäminen ja omaksuminen edellyttää järkevää ajattelua, harkittua mielikuvitusta, kriittistä pohdintaa ja vankkaa epäilyä. Se asettaa tieteellisen diskurssin arkiajattelun, ryhmäajattelun ja tavanomaisen poliittisen mielipiteenvaihdon edelle. Nämä ominaisuudet edesauttavat ihmisiä suhtautumaan kriittisesti erilaisten yhteiskunnallisten utopioiden houkutuksiin, jotka lupaavat ihmisille enemmän mitä pystyvät lopulta tarjoamaan. == Lähteet == == Aiheesta muualla == * Terho Pursiainen: Liberalismin ankaraa oppia. Helsingin sanomat 30.4.1997. * Jussi Syrjälä: Vapauden ilosanoma. Yliopisto-lehti 2/1998. * Antti Kolari: Vapaus ja vauraus ovat veljeksiä. Taloussanomat 17.12.1998. Luokka:Suomalaiset politiikan tietokirjat Luokka:Vuoden 1997 kirjat
Ton Scherpenzeel

Ton Scherpenzeel (s. 6. elokuuta 1952 Hilversum, Alankomaat) on alankomaalainen kosketinsoittaja ja rockyhtye Kayakin perustajajäsen. Hän perusti Kayakin yhdessä Pim Koopmanin ja Max Wernerin kanssa. Scherpenzeel on nykyään ainoa jäljellä oleva Kayakin alkuperäisjäsen. Kayakin hajoamisen vuonna 1982 jälkeen Scherpenzeelistä tuli Camelin kosketinsoittaja. Hän myös soitti joitakin vuosia Earth and Firen kanssa ja on kirjoittanut musiikit hollantilaiseen Youp van ’t Hek -komediashow’hun. Hän myös soittaa koskettimia Ayreonin vuonna 1998 ilmestyneen Into the Electric Castle -levyn ”Cosmic Fusion” -kappaleella. Vuonna 1999 Kayak koottiin uudestaan ja Scherpenzeel palasi yhtyeeseen. ==Diskografia== ===Kayakin kanssa=== * See See The Sun (1973) * Kayak II (1974) * Royal Bed Bouncer (1975) * The Last Encore (1976) * Starlight Dancer (1977) * Phantom of the Night (1979) * Periscope Life (1980) * Merlin (1981) * Eyewitness (1981) ("Live" studioalbumi) * Close To The Fire (2000) * Night Vision (2001) * Merlin - Bard Of The Unseen (2003) * Nostradamus - The Fate Of Man (2005) (Tupla-CD) * Excerpts From Nostradamus (2005) (Single-CD) * Coming Up For Air (2008) * Letters From Utopia (2009) * Anywhere But Here (2011) ===Sooloalbumit=== * Le carnaval des animaux (1978) * Heart of the Universe (1984) * Virgin Grounds (1991) ===Earth And Firen kanssa=== * Phoenix (1989) ===Camelin kanssa=== * Stationary Traveller (1984) * Pressure Points: Live in Concert (1984) * Dust and Dreams (1991) * Rajaz (1999) ===Ayreonin kanssa=== * Into the Electric Castle (1998) ==Aiheesta muualla== * Ton Scherpenzeelin kotisivut Luokka:Alankomaalaiset säveltäjät Luokka:Alankomaalaiset kosketinsoittajat Luokka:Vuonna 1952 syntyneet Luokka:Elävät henkilöt
Kuningasidea

Kuningasidea on helsinkiläinen rap- ja reggae-vaikutteinen popyhtye, jonka muodostavat 11 jäsentä. == Ura == Yhtye solmi levytyssopimuksen Warner Music Finlandin kanssa marraskuussa 2011. Esikoisalbuminsa On uusi aika yhtye julkaisi 13. kesäkuuta 2012. Albumi nousi Suomen viralliselle albumilistalle seitsemäksi viikoksi ja parhaimmillaan 14. sijalle. Albumin ensimmäinen single ”Enemmän duoo ku sooloo” nousi latauslistan ensimmäiseksi, singlelistan toiseksi, ja radiosoitossa se oli parhaimmillaan kolmanneksi soitetuin kappale. Yhtyeen laulaja Väinö Wallenius vieraili rap-artisti Tuomas Kauhasen 12. huhtikuuta 2013 julkaistulla ”Enkeli”-kappaleella. Kappale valittiin kesän 2013 kesähitiksi. Kesällä 2013 Kuningasidea julkaisi singlen ”Oma pää”. Yhtye julkaisi syksyllä 2014 toisen studioalbuminsa Nimi on enne. Albumin ensimmäinen single ”Pohjolan tuulet” julkaistiin 16. toukokuuta 2014. Kolmas levy nimeltään Kuningasidea julkaistiin kesällä 2018. Keväällä 2022 yhtye solmi levytyssopimuksen Sony Music Finlandin kanssa. == Diskografia == === Albumit === Nimi Julkaisutiedot Lista Myynti Albumilista On uusi aika *Julkaistu: 13. kesäkuuta 2012 *Formaatti: CD / LP / Digitaalinen *Levy-yhtiö: Warner Music Finland 14 – Nimi on enne *Julkaistu: 5. syyskuuta 2014 *Formaatti: CD / LP / Digitaalinen *Levy-yhtiö: Warner Music Finland 11 – Kuningasidea * Julkaistu 15.6.2018 * Formaatti: CD / ? / Digitaalinen * Levy-yhtye: Warner Music Finland – – === Singlet === Vuosi Single Singlelista Latauslista Radiolista Albumi 2012 ”Enemmän duoo ku sooloo” 2 1 3 On uusi aika ”Prinsessa” – – – 2013 ”Oma pää” – – – Nimi on enne 2014 ”Pohjolan tuulet” – 20 1 ”Seis maailma” – – 21 2015 ”Yksin Pariisiin” (mukana Pyhimys) – – – 2016 ”Sä saat mut” 5 20 27 2017 ”Tule ja sytytä” – 29 – 2018 ”Ootsä olemassa” – – – "Tuntee tunteet tunteel" – – – 2022 "Sisäänkirjoitettu" – – – ”Turku - Tampere” – – 66 "Sinä, minä ja aika 2023 "Taskut täynnä toivoo" === Musiikkivideot === * Ootsä messissä? (mukana Paha- Nuutti, 2011 – ohj. Veikko Niemi) * Valkoinen lippu (2011 – ohj. Anssi Kömi) * Enemmän duoo ku sooloo (2012 – ohj. Veikko Niemi) * Prinsessa (2012 – ohj. Veikko Niemi) * Tiikerililja (2013 – ohj. Akipekka Alanko ja Veikko Niemi) * Oma pää (2013 – ohj. Teemu Saario) * Pohjolan tuulet (2014 – ohj. Anssi Kömi) *Seis maailma (2014 – ohj. Veikko Niemi) *Tuntee tunteet tunteel (2018 – ohj. Teemu Haataja == Lähteet == == Aiheesta muualla == * Kuningasidean kotisivut * * Kuningasidea Instagram * Kuningasidean kanava YouTubessa * Kuningasidean keikat ja esittely Warner Music Liven sivuilla Luokka:Suomalaiset reggaeyhtyeet
Stanisław Napierała

thumb|right|Stanisław Napierała Stanisław Napierała (s. 23. joulukuuta 1936 Kalwy) on puolalainen roomalaiskatolinen piispa. Hänet vihki papiksi Poznańin arkkihiippakuntaan Antoni Baraniak 27. toukokuuta 1961, ja hänet nimitettiin sen vihkipiispaksi sekä San Leonen titulaaripiispaksi 25. elokuuta 1980. Piispaksi vihkiminen seurasi 5. lokakuuta. Pääkonsekraattorina toimi Jerzy Stroba, jota avustivat Tadeusz Etter ja Marian Przykucki.Catholic- Hierarchy.org: Bishop Stanisław Napierała Napierała sai 25. maaliskuuta 1992 nimityksen Kaliszin piispaksi, jona hän toimi, kunnes jäi eläkkeelle 21. heinäkuuta 2012. == Lähteet == Luokka:Puolalaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
Teofil Józef Wilski

thumb|180px|Teofil Józef Wilski Teofil Józef Wilski (16. lokakuuta 1935 Skubarczewo – 26. maaliskuuta 2022Catholic-Hierarchy.org: Bishop Teofil Józef Wilski) oli puolalainen roomalaiskatolinen piispa. Hänet vihki papiksi Gnieznon arkkihiippakuntaan Stefan Wyszyński 11. kesäkuuta 1960. Hänet nimitettiin Kaliszin hiippakunnan vihkipiispaksi ja Castellum in Mauretanian titulaaripiispaksi 8. huhtikuuta 1995, ja piispaksi vihkiminen seurasi 8. toukokuuta. Pääkonsekraattorina toimi Jerzy Stroba, jota avustivat Stanisław Napierała ja Bronisław Dembowski. Wilski jäi eläkkeelle 31. lokakuuta 2011. == Lähteet == Luokka:Puolalaiset papit Luokka:Katoliset piispat Luokka:Vuonna 1935 syntyneet Luokka:Vuonna 2022 kuolleet
Kennington

Kennington on alue Etelä-Lontoossa. Se on Lontoon kantakaupungissa (Inner London) ja pääosin Lambethissa, joskin osa siitä kuuluu Southwarkiin. Siellä sijaitsee muun muassa kansallisiin museoihin kuuluva Imperial War Museum ja krikettikenttä The Oval. Se on pääasiassa asuinaluetta. Merkittäviin kenningtonilaisiin kuului Charles Chaplin, joka asui siellä lapsena. == Lähteet == == Aiheesta muualla == Luokka:Lontoon kaupunginosat
Adrian Ungur

Adrian Ungur (s. 25. tammikuuta 1985 Pitești) on romanialainen tennispelaaja. Parhaimmillaan hän on ollut kaksinpelissä ATP-listan sijalla 79 kesäkuussa 2012. Hän on naimisissa naistennispelaaja Liana Ungurin kanssa. == Lähteet == == Aiheesta muualla == *Adrian Ungur ATP:n sivuilla *Adrian Ungur ITF:n sivuilla Luokka:Romanialaiset tennispelaajat Luokka:Vuonna 1985 syntyneet Luokka:Elävät henkilöt
Malek Jaziri

Malek Jaziri (s. 20. tammikuuta 1984 Biserta) on tunisialainen tennispelaaja. Parhaimmillaan hän on ollut kaksinpelissä ATP-listan sijalla 42 tammikuussa 2019. Grand Slam -turnauksissa Jaziri on päässyt parhaimmillaan kolmannelle kierrokselle Australian avoimissa 2015 ja 2017. == Lähteet == == Aiheesta muualla == *Malek Jaziri ATP:n sivuilla *Malek Jaziri ITF:n sivuilla Luokka:Tunisialaiset tennispelaajat Luokka:Vuonna 1984 syntyneet Luokka:Elävät henkilöt
Matt Hasselbeck

Matthew Michael "Matt" Hasselbeck (s. 25. syyskuuta 1975 Boulder, Colorado) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan pelinrakentaja. Hassebeck pelasi 17 kautta NFL- liigassa vuosina 1998–2016. Hänet muistetaan etenkin vuosistaan Seattle Seahawksissa. Hasselbeck valittiin uransa aikana kolmesti NFL:n tähdistöotteluun Pro Bowliin. ==NFL-ura== Green Bay Packers varasi Boston Collegessa yliopistojalkapalloa pelanneen Hasselbeckin vuoden 1998 NFL:n varaustilaisuudessa, tilaisuuden kuudennella kierroksella. Packersissa Hasselbeck toimi kahden kauden ajan tähtipelinrakentaja Brett Favren varamiehenä, kunnes hänet vaihdettiin Seattle Seahawksiin. Seahawksin kiistattoman ykköspelinrakentajan roolin hän onnistui valtaamaan kauden 2002 lopulla, taisteltuaan sitä ennen paikasta yhdessä Trent Dilferin kanssa. Seahawksissa Hasselbeck pääsi kaudella 2005 Super Bowliin saakka, jossa joukkue kuitenkin hävisi Pittsburgh Steelersille. Tämän lähemmäs mestaruutta ei Seattlessa päästy, ja Seahawks vajosi vähitellen sarjataulukossa alaspäin joukkueen vanhennuttua ja hajottua. Kesällä 2011 Hasselbeck teki vapaana pelaajana sopimuksen Tennessee Titansin kanssa, jossa aloittajan roolin lisäksi toimii mentorina vuoden 2011 ykköskierroksen varaukselle Jake Lockerille. Seuraavan kauden Hasselbeck toimi Lockerin varamiehenä. Vuonna 2013 Hasselbeck siirtyi Indianapolis Coltsiin, jossa hän oli nuoren Andrew Luckin varamies ja mentori. Luckin ollessa sivussa kaudella 2015 Hasselbeck toimi Coltsin aloittavan pelinrakentajana puolet kaudesta. Kauden jälkeen Hasselbeck ilmoitti lopettavansa pelaajauransa. Hän teki päivän mittaisen sopimuksen Seattle Seahawksin kanssa voidakseen lopettaa uransa Seahawksin pelaajana. ==Muuta== Hasselbeckin veli, kolme vuotta nuorempi Tim Hasselbeck on myös entinen NFL-pelinrakentaja. Hän lopetti uransa kauden 2007 jälkeen. Tim Hasselbeck on naimisissa yhdessä televisiojuontajan ja entisen Selviytyjät-kilpailijan Elisabeth Hasselbeckin kanssa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1975 syntyneet Luokka:Elävät henkilöt
Noville

Noville on kunta Sveitsissä Vaud’n kantonissa Aiglen hallintoalueella. Siellä on 696 asukastapxweb.bfs.admin.ch (joulukuu 2010). Noville on mainittu ensimmäisen kerran historiassa vuonna 903.Historisches Lexikon der Schweiz, viitattu 26.7.2012 ==Lähteet== Luokka:Vaud’n kunnat
Storia

Storia Oy (tunnettiin vuosina 1999–2024 nimellä Kirjavälitys Oy ja vuosina 1919–1999 nimellä Kirjavälitys Osakeyhtiö) on suomalaisten kustantajien ja kirjakauppojen omistama yritys, joka on perustettu vuonna 1919. Se välittää, myy ja toimittaa kustantajien kirjoja ja muita tuotteita kirjakaupoille ja muille jälleenmyyjille sekä kouluille ja kirjastoille. Yritys palvelee kirja- alan lisäksi kauppiaita ja valmistajia myös muilla toimialoilla verkkokaupan, logistiikan ja koko tilaustoimitusprosessin osalta. Storia Oy:n pääkonttori ja logistiikkakeskus sijaitsevat Hyvinkäällä Hakakallion teollisuusalueella ja sivuvarasto Keuruulla. Yrityksen toimitusjohtaja on Jaakko Haapakangas. == Historia == Kirjavälitys perustettiin vuonna 1919. Sen suurimmat perustajajäsenet olivat Otava ja WSOY, Suomalainen Kirjakauppa, Akateeminen Kirjakauppa ja Koulutarpeiden Keskusliike. Tavoitteena oli perustaa Ruotsin mallin mukainen kirja-alan yhteinen välitysliike. Yhteistyö toi säästöjä ja nopeutti kirjojen siirtymistä kauppoihin. Toiminta laajeni tukkutoiminnaksi 1930-luvulla. Yritys vaihtoi 25. huhtikuuta 2024 nimensä Storia Oy:ksi ja aputoiminimensä Storia Logistiikaksi. == Osakkeenomistajat == Kirjavälityksen omistajat 24. tammikuuta 2023 olivat: * Gummerus Oy 23,6 % * Kustannusosakeyhtiö Otava 20,1 % * Suomalainen Kirjakauppa 13,9 % * Otava Oy 13,0 % * Kirjamedia Oy 7,7 % * Suomen Osuuskauppojen Keskuskunta 4,5 % * Kirjakauppasäätiö 4,0 % * Hirn Johan 1,6 % * Kipa Osuuskunta 1,2 % * Schildts & Söderströms Ab 0,8 % * Muut osakkeenomistajat (149 kpl) 9,6 % Lähde ==Katso myös== * BTJ Finland ==Lähteet== ==Kirjallisuutta== * *Pirkko Leino- Kaukiainen: Kaikkien aikojen Kirjavälitys 1919–1994. 1994. ==Aiheesta muualla== *https://www.porssitieto.fi/osake/lisaa/kirjavalitys.shtml Luokka:Suomalaiset vähittäiskaupan yritykset Luokka:Kirjakaupat Luokka:Verkkokaupat
1985 (kappale)

"1985" on rap-artisti Tuomas Kauhasen 16. huhtikuuta 2012 julkaistu single hänen debyyttialbumiltaan, Sano vaan Tuomas. Kappaleen kertosäe mukailee Anssi Kelan "1972"-kappaleen kertosäkeen sanoja. Kappaleesta on julkaistu musiikkivideo. ==Kappaleet== # 1985 Luokka:Tuomas Kauhasen kappaleet Luokka:Vuoden 2012 kappaleet
Upcycling

Upcycling eli uusiojalostus tai uusiotuottaminenMalleus 2022, s. 15. tarkoittaa hyödyttömän materiaalin muuntamista uuteen muotoon, jolla on entistä parempi laatu tai suurempi arvo. Tuolloin esimerkiksi tuotannon ylijäämä, sivutuotteet tai hukkapalat hyödynnetään sen sijaan että niistä tulisi jätettä. 2020-luvulla kiertotalouden pääpaino on ollut nimenomaan tuotannon eri vaiheiden ylijäämän hyödyntämisessä.Malleus 2022, s. 26 - 27. Suomen kielessä termiä upcycling alettiin käyttää ehkä 2010-luvun alkupuolella. Uusiojalostusta on ehdotettu yhdeksi ratkaisuksi kestävän kehityksen edistämiseen,Malleus 2022, s. 10. koska sen avulla jo kertaalleen käyttöön otetut luonnonvarat voidaan käyttää uudelleen, eikä uusia luonnonvaroja tarvitsisi ottaa käyttöön.Malleus 2022, s. 22. == Tekstiilien uusiojalostus == pienoiskuva|Farkuista muunnettu hame. Tekstiilialalla hukkamateriaalia syntyy jokaisessa tuotantovaiheessa. On monia tapoja jalostaa tekstiilituotteita uusiksi. Yksinkertaisimmillaan useampia eri tuotteita yhdistetään toisiinsa sellaisenaan. Muuntamisessa tuotteen ulkomuoto alkaa puolestaan muuttua niin paljon, että siitä alkaa tulla uusi tuote. Uudessa tuotteessa saattaa kuitenkin säilyä viitteitä alkuperäiseen tuotteeseen. Tuotetta voidaan muokata vain vähän uudenlaiseksi esimerkiksi siirtämällä kangasta toiseen paikkaan tai lisäämällä uutta materiaalia. Lopulta tuote voidaan avata saumoistaan ja ottaa jälleen käyttöön raakamateriaalina. Raakamateriaalista tehty tuote ei enää muistuta alkuperäistä tuotetta.Malleus 2022, s. 68.Maleus 2022, s. 71 - 91. Tekstiilialan ylijäämämateriaali eri tuotantovaiheissaMalleus 2022, s. 53. Tuotannonvaihe Ylijäämämateriaali Uusiojalostuksen keinot Materiaalin tuottaja Kehruujäte Uudelleenkehruu, uudelleenvärjäys Ompelimo Virhe-erät, leikkuujäte, toisen luokan tavara Uudelleentuotteistus Maahantuoja Ylijäämävarasto Edelleenmyynti Jälleenmyyjä Myymätön varasto, virheelliset tuotteet Edelleenmyynti, lainaus, takuu Kuluttaja Käytetyt tuotteet Uudelleenmyynti Vaatekeräysorganisaatio Tekstiilijäte Muuntaminen ja uusiojalostus, uudelleenkuidutus == Yritystoiminta == Suomessa on yrityksiä, joiden toimintaperiaate perustuu upcyclingin hyödyntämiseen. Esimerkiksi pääkaupunkiseudun kierrätyskeskusten yhteydessä toimii kauppoja, joissa myydään kierrätykseen jätetyistä materiaaleista valmistettuja tuotteita täysin uusin käyttötarkoituksin. Kierrätyskeskuksen uusiotuotteiden mallisto on nimeltään Plan B. Muun muassa Globe Hope käyttää valmistamiensa laukkujen, vaatteiden ja asusteiden materiaalina kierrätystekstiilejä. Vuonna 2014 Vuoden suomalainen muotiteko -palkinnon saanut Pure Waste Textiles puolestaan valmistaa teollisuuden tekstiilijätteestä lankaa, josta valmistetaan kankaita, neuloksia ja niistä vaatteita ja asusteita. == Katso myös == * Zero waste ==Lähteet== * === Viitteet === ==Aiheesta muualla== * Pääkaupunkiseudun Kierrätyskeskus Oy:n kaupat * Luokka:Materiaalitekniikka * *
Miksi naiset rakastuu renttuihin?

"Miksi naiset rakastuu renttuihin?" on rap-artisti Tuomas Kauhasen 3. elokuuta 2012 julkaistu single hänen tulevalta debyyttialbumiltaan. Sekä alkuperaisestä kappaleesta että remixistä on julkaistu musiikkivideo. ==Kappaleet== # Miksi naiset rakastuu renttuihin? (mukana Mikko) # Miksi naiset rakastuu renttuihin? (Remix) (mukana Cheek & Elastinen) Luokka:Tuomas Kauhasen kappaleet Luokka:Vuoden 2012 kappaleet
NU’EST

NU’EST (New Established Style and Tempo; ) oli eteläkorealainen yhtye, joka koostui viidestä jäsenestä. Yhtyeeseen kuului johtaja, koreankielinen räppäri JR, englanninkielinen räppäri Aron, kaksi laulajaa; Ren (maknae), Minhyun ja päälaulaja Baekho. NU’EST oli ensimmäinen poikabändi Pledis Entertainmentiltä. Yhtye debytoi maaliskuussa 2012 kappaleellaan Face. Yhtyeen koreankielisestä nimestä vokaalit poistettaessa jää jäljelle kirjaimet, jotka muodostavat sanan LOVE (tyyliteltynä L.O.∧.E tai Kor. ㄴㅇㅅㅌ). Yhtyeen fanit kutsuvat itseään kyseisellä nimellä. Vuonna 2017 ryhmän neljä jäsentä, Baekho, JR, Ren ja Minhyun osallistuivat Produce 101 -kilpailuun. Kaikki neljä pääsivät kilpailun finaaliin asti, mutta ainoastaan Minhyun sijoittui TOP 11:een ja debytoi "Wanna One" -nimisessä ryhmässä. Minhyun oli mukana Wanna Onessa vuoden 2018 loppuun saakka, jonka aikana NU'EST toimi nimellä NU'EST W. Kirjain W tulee englanninkielisestä sanasta "waiting" joka tarkoittaa odottamista. Helmikuussa 2022 Pledis Entertainment tiedotti yhtyeen jäsenten Aron, JR ja Ren jättäneen uusimatta sopimuksensa levy-yhtiön kanssa. Nu'est julkaisi viimeisen albuminsa Needle & Bubble nimikkosinglellä "Spring, Again" sekä virallisesti lopetti toimintansa kymmenvuotispäivänään 15. maaliskuuta 2022. == Jäsenet == Nimi Syntymänimi Hangul Syntymäaika Rooli Aron Aaron Kwak, Kwak Youngmin 곽아론 / 곽영민 21.5.1993 englanninkielinen räppäri JR Kim Jong Hyun 김종현 8.6.1995 koreankielinen räppäri Baekho Kang Dong Ho 강동호 21.7.1995 päälaulaja Minhyun Hwang Min Hyun 황민현 9.8.1995 laulaja Ren Choi Min Ki 최민기 3.11.1995 laulaja == Diskografia == === Studioalbumit === ; Koreankieliset albumit * Re:Birth (2014) * Romanticize (2021) ; Japaninkieliset albumit * Bridge the World (2015) * Drive (2020) == Lähteet == == Aiheesta muualla == * * Kotisivut Luokka:2010-luvun yhtyeet ja sooloartistit Luokka:Eteläkorealaiset elektronisen musiikin yhtyeet Luokka:Eteläkorealaiset poikabändit Luokka:Eteläkorealaiset popyhtyeet Luokka:Eteläkorealaiset synthpop-yhtyeet
Marlboro Classics

Marlboro Classics on italialainen muotitalo. Brändi on perustettu 1980-luvulla, ja se on osa italialaista Valentino Fashion Groupia. Luokka:Vaatemerkit Luokka:Italialaiset muotitalot
Vähin II hallitus

Vähin II hallitus oli 17. huhtikuuta 1995 – 6. marraskuuta 1995 toiminut Viron hallitus, jota johti kokoomuslainen pääministeri Tiit Vähi. Hallitus oli varsin lyhytikäinen toimien vain 205 päivää vuoden 1995 aikana. == Hallituksen kokoonpano == Ministeri Tehtävissä Puolue Pääministeri Tiit Vähi 17.4.1995–6.11.1995 Kokoomuspuolue Oikeusministeri Paul Varul 17.4.1995–6.11.1995 Kokoomuspuolue Puolustusministeri Andrus Öövel 17.4.1995–6.11.1995 Kokoomuspuolue Ympäristöministeri Villu Reiljan 17.4.1995–6.11.1995 Viron maakansan puolue Kulttuuri- ja opetusministeri Peeter Kreitzberg 17.4.1995–6.11.1995 Keskustapuolue Talousministeri Liina Tõnisson 17.4.1995–6.11.1995 Keskustapuolue Maatalousministeri Ilmar Mändmets 17.4.1995–6.11.1995 Sitoutumaton Valtiovarainministeri Mart Opmann 17.4.1995–6.11.1995 Kokoomuspuolue Sisäministeri Edgar Savisaar Tiit Vähi 17.4.1995–10.10.1995 11.10.1995–6.11.1995 Keskustapuolue Kokoomuspuolue Sosiaaliministeri Siiri Oviir 17.4.1995–6.11.1995 Keskustapuolue Tie- ja liikenneministeri Kalev Kallo 17.4.1995–6.11.1995 Keskustapuolue Ulkoministeri Riivo Sinijärv 17.4.1995–6.11.1995 Kokoomuspuolue Ministeri Jaak Allik 17.4.1995–6.11.1995 Kokoomuspuolue Ministeri Ants Leemets 17.4.1995–6.11.1995 Kokoomuspuolue Ministeri Endel Lippmaa 17.4.1995–6.11.1995 Kokoomuspuolue == Lähteet == Luokka:Viron hallitukset
Baltimoren salaliitto

Baltimoren salaliitto () oli vuonna 1861 epäilty salaliitto, jonka tarkoituksena olisi ollut presidentti Abraham Lincolnin salamurha. Salamurhan epäiltiin tapahtuvan Lincolnia kuljettaneen junan kulkiessa Baltimoren kaupungin läpi 23. helmikuuta 1861. Turvamiehensä Allan Pinkertonin suosituksesta Lincoln muutti suunnitelmiaan matkan suhteen, eikä presidentin henkeä uhattu Baltimoressa. Koko salaliiton olemassaolo on kuitenkin kiistanalaista ja nykyisin valtaosa historioitsijoista uskoo, ettei salaliittoa ollut laisinkaan. John Wilkes Booth onnistui Lincolnin salamurhassa vuonna 1865. == Salaliitto == 11\. helmikuuta 1861 juuri presidentiksi valittu Lincoln aloitti Springfieldistä, Illinoisista, junamatkansa kohti Washingtonia. Matkan turvaamiseksi Wilmington and Baltimore Railroad -niminen rautatieyhtiö palkkasi Allan Pinkertonin, yhden aikansa kuuluisimmista salapoliiseista, turvaamaan Lincolnin matkaa. Pinkerton uskoi, että Lincoln yritettäisiin murhata junan kulkiessa Baltimoren läpi päivällä 23. helmikuuta. Pinkertonin teorian mukaan Lincoln olisi salamurhattu Calvert Street Station of the Northern Centralin ja Camden Street Station of the Baltimore and Ohio Railroadin välillä Baltimoren keskustassa. Estääkseen mahdollisen salaliiton Pinkerton määräsi illalla 22. helmikuuta Baltimoreen kulkeneet lennätinlinjat katkaistavaksi mahdollisten salaliittolaisten yhteydenpidon estämiseksi ja siirsi Lincolnin erikoisjunaan, joka kulki Baltimoren läpi keskellä yötä. Koska kaupungin säädökset kielsivät junien käyttämisen yöaikaan, Lincolnin juna vedettiin Baltimoren läpi hevosvoimin. Kun Lincolnia kuljettanut juna pääsi keskustan ulkopuolelle, Pinkerton viestitti Philadelphia, Wilmington and Baltimore Railroad -yhtiölle ”luumupuun toimittaneen pähkinät turvallisesti perille” (). Lincolnin oma juna, jossa muun muassa Lincolnin sihteeri, vaimo ja lapset matkustivat, kulki kaupungin läpi alkuperäisen suunnitelman mukaisesti seuraavana päivänä. Suuri joukko ihmisiä oli saapunut Baltimoren keskustaan katsomaan presidentin junaa, josta Lincoln kuitenkin puuttui. == Vaikutukset == Lehdistö irvaili pitkään Lincolnin salaiselle matkalle Baltimoren läpi ja aihe oli suosittu myös pilapiirtäjien keskuudessa. Yksi tunnetuimmista Baltimoren salaliittoa koskevista pilapiirroksista on Adalbert Volckin piirros ”Passage Through Baltimore” (), jossa Lincoln tirkistää yöasu päällään vaununsa ovenraosta mahdollisen salamurhan varalta. Valtaosa historioijista uskoo nykyisin, ettei Baltimoren salaliittoa todellisuudessa ollut olemassa. Myös Lincolnin epäillään myöhemmin katuneen päätöstään kulkea Baltimoren läpi salaa. == Lähteet == Luokka:Abraham Lincoln Luokka:Yhdysvaltain poliittinen historia Luokka:1861
The 2nd Law

The 2nd Law on englantilaisen vaihtoehtorockyhtye Musen kuudes studioalbumi, joka julkaistiin 1. lokakuuta 2012.Muse - The 2nd Law - Album TrailerSuositun brittibändin albumin julkaisu siirtyy Albumi myi ensimmäisellä viikolla 101 000 kappaletta ja kipusi Billboard 200 listan sijalle 2. Muse kertoo saaneensa vaikutteita Queenilta, David Bowielta ja Stevie Wonderilta albumin kappaleissa. Unsustainable-kappaleeseen he saivat vaikutteita dubstep-artisti Skrillexiltä. Ensimmäinen single Survival julkistettiin kesäkuussa ja se oli Lontoon olympialaisten 2012 virallinen kisakappale. Toinen single Madness julkaistiin elokuun 20. päivä. Albumin nimi tulee termodynamiikan toisesta pääsäännöstä, eli eristetyssä systeemissä entropia kasvaa. ==Kappaleet== == Kokoonpano == * Matthew Bellamy – laulu, kitara, koskettimet, piano, syntetisaattorit, ohjelmointi, tuotanto * Christopher Wolstenholme – basso, taustalaulu, laulu kappaleissa "Save Me" ja "Liquid State", tuotanto * Dominic Howard – rummut, syntetisaattorit, ohjelmointi, tuotanto == Arvostelut == * Allmusic: Allmusic review * Entertainment Weekly: C+Entertainment Weekly * Kaaoszine: 10/10 * Metacritic: 70/100Metacritic aggregate * Pitchfork Media: 5.5/10Pitchfork Media * Rolling Stone: Rolling Stone * Rumba: Rumba * Soundi: Soundi == Lähteet == Luokka:Vuoden 2012 albumit Luokka:Musen albumit
Jäätäviin korkeuksiin

Jäätäviin korkeuksiin (http://www.worldcat.org/title/jaataviin-korkeuksiin- murhenaytelma-mount-everestilla/oclc/58334271) on toimittaja, kirjailija ja kiipeilijä Jon Krakauerin omakohtaisiin kokemuksiin perustuva kirja. Vuonna 1996 Krakauer lähti Outside-aikakauslehden, joka oli hänen työnantajansa, rahoittamana valloittamaan maailmaan korkeinta vuorta, Mount Everestiä. Krakauer pääsi Adventure Consultants -retkikunnan mukaan, jota oli johtamassa uusiseelantilainen Rob Hall. Matka osoittautui täydeksi katastrofiksi, jossa kuoli kahdeksan ihmistä. Retkikunnasta kuusi pääsi kiipeämään Mount Everestin huipulle, mutta vain kaksi selviytyi paluumatkalla takaisin, toinen heistä oli Krakauer. Muut menehtyneet olivat muista retkikunnista, jotka kiipesivät samana päivänä Everestille. Pääasiallinen syy katastrofille oli sääolosuhteiden totaalinen muutos. Myös se, että huipulle yritti useampi retkikunta samaan aikaan ja samaa reittiä, puuroutti ja hidasti kiipeilijöiden kulkua ratkaisevasti. Monet jotka selviytyivät, saivat raajoihinsa pahoja paleltumia, joita voitiin hoitaa vain amputoimalla. Vuonna 1997 julkaistiin kirjaan perustuva televisioelokuva Murhenäytelmä Everestillä.http://www.imdb.com/title/tt0118949/ ==Lähteet== Luokka:Vuoden 1997 kirjat Luokka:Vuorikiipeily
Egyptin alle 23-vuotiaiden jalkapallomaajoukkue

Egyptin alle 23-vuotiaiden jalkapallomaajoukkue on Egyptin jalkapalloliiton hallinnoima joukkue, joka edustaa Egyptiä jalkapallon kansainvälisissä kilpailuissa, kuten olympialaisissa. Egypti selvisi ensimmäisen kerran olympialaisiin vuonna 1920. Joukkueen paras saavutus olympialaisissa on neljäs sija vuoden 1928 kisoista, jossa se hävisi pronssiottelun Italialle. Egypti on voittanut myös kahdesti kultaa All-Africa Games kisoissa vuosina 1987 ja 1995. Lisäksi Egypti on voittanut pronssia vuoden 2011 alle 23-vuotiaiden Afrikan- mestaruuskilpailuissa. ==Valmentajat== * Hany Ramzy (2010–) ==Aiheesta muualla== * Egyptin olympiamaajoukkue Goalzz sivustolla Luokka:Egyptin jalkapallo Luokka:Jalkapallomaajoukkueet
Leandro Damião

Leandro Damião da Silva dos Santos (s. 22. heinäkuuta 1989 Jardim Alegre, Brasilia) on brasilialainen jalkapalloilija. Hän edustaa espanjalaista Betisiä ja on pelipaikaltaan hyökkääjä. == Seurajoukkueura == Damião aloitti jalkapalloilu-uransa paikallisista jalkapalloseuroista, joissa hän pelasi keskikenttäpelaajana.Leandro Damiao: I've achieved my dream FIFA. Viitattu 26.7.2012. Ennen siirtymistään Atlético Tubarãon junioreihin, hän kävi Atlético Ibiraman testeissä, mutta ei tullut vielä tuolloin valituksi seuran junioriakatemiaan. Tässä välissä hän oli myös lähellä lopettaa koko jalkapallouransa, tarkoituksenaan keskittyä enemmän perheensä tukemiseen. Hän onnistui kuitenkin vakuuttamaan peliesityksillään Atlético Tubarãossa ja sai näin toisen mahdollisuuden Atlético Ibiramaan. Kesällä 2009 Damião siirtyi Internacionalin alle 20-vuotiaiden joukkueeseen, jossa hän voitti kolme pokaalia. Sieltä hän sai kutsun seuran reservijoukkueeseen ja hieman tämän jälkeen edustusjoukkueeseen. Aikuisten tasolla hän voitti ensimmäisen pokaalinsa elokuussa 2010, kun joukkue kaatoi meksikolaisen Guadalajaran Copa Libertadoresin loppuottelussa.Internacional superstars claim Copa Libertadores win The Independent. Viitattu 26.7.2012. == Maajoukkueura == Damião sai ensimmäisen kutsunsa Brasilian maajoukkueeseen maaliskuussa 2011 pelattavaan ystävyysotteluun Skotlantia vastaan. Hän teki ensiesiintymisensä maajoukkueessa samaisessa ottelussa, joka päättyi Brasilian 2–0-voittoon. Ensimmäisen maalinsa maajoukkueessa Damião teki 5. syyskuuta 2011 ystävyysottelussa Ghanaa vastaan. == Lähteet == == Aiheesta muualla == * Leandro Damiãon tilastot National Football Teams -sivustolla Luokka:Brasilialaiset jalkapalloilijat Luokka:Vuonna 1989 syntyneet Luokka:Elävät henkilöt Luokka:Brasilialaiset olympiamitalistit
Jocke Karlsson

Joakim "Jocke" Karlsson (s. 1971, Eskilstuna) on ruotsalainen muusikko. Hän aloitti musiikkiuransa on RAC-yhtye Pluton Svean ￼￼laulajana, jonka jälkeen hän soitti kitaraa viikinkirock-yhtye Völund Smedissä ja monissa muissa yhtyeissä. Hän kuuluu ￼￼psychobilly/rac a billy￼￼ -yhtye Pitbullfarmiin ja toimii siinä laulajana. ￼Pluton Svea oli aktiivinen vuosina 1994-2000. Vuonna 2002 perustettu Pitbullfarm oli tauolla vuosina 2006-2012. Tauon aikana Karlsson liittyi Völund Smed -yhtyeeseen 2007. Yhtyeiden lisäksi Karlsson on tehnyt soololevyn ￼Here we go again. Luokka:Ruotsalaiset muusikot Luokka:Vuonna 1971 syntyneet Luokka:Elävät henkilöt
Metropolismania 2

Metropolismania 2 on Indi Softwaren kehittämä ja Natsumen julkaisema kaupunginrakennuspeli. Peli julkaistiin PlayStation 2:lle vuonna 2007. http://www.ign.com/games/metropolismania-2/ps2-825008 == Pelaaminen == Pelin idea on sama kuin aiemmassakin pelissä: Pelaajan tulee rakentaa suuri kaupunki ja ystävystyä kaupunkilaisten kanssa, jotta he suostuttelisivat sukulaisiaan ja ystäviään muuttamaan kaupunkiin. Asukkailla on erilaisia tarpeita, joita pelaajan tulee toteuttaa; jos tarpeita ei toteuta tarpeeksi pian, asukkaat suuttuvat ja muuttavat pois. Taloja ja rakennuksia on useita erilaisia, myös rautateitä voi rakentaa. Uusia ominaisuuksia on muun muassa hahmon valinta. Hahmon sukupuolen pystyy valitsemaan, hiustyylin ja värin sekä kasvonpiirteet. ==Lähteet== == Aiheesta muualla == * Luokka:Vuoden 2007 videopelit Luokka:Kaupunginrakennuspelit Luokka:Reaaliaikaiset strategiapelit Luokka:PlayStation 2 -pelit
Maahockey kesäolympialaisissa 2012 – miesten turnaus

Miesten maahockeyturnaus kesäolympialaisissa 2012 alkoi 30. heinäkuuta ja päättyi 11. elokuuta. Kaikki ottelut pelattiin Lontoon Riverbank Arenalla. Maahockeyn olympiaturnauksessa pelasi 12 joukkuetta, jotka oli jaettu kahteen lohkoon. Alkulohkossa joukkueet pelasivat kerran toisiaan vastaan. Välierissä lohkonsa paras kohtasi toisen lohkon kakkosen; voittajat etenivät loppuotteluun ja hävinneet kohtasivat pronssiottelussa. Loput joukkueet pelasivat keskenään sijoituksista: lohkon kolmannet vastakkain, kuten myös neljännet, viidennet ja kuudennet. Olympiakultaa voitti Saksa, se voitti loppuottelussa Alankomaat 2-1. == Karsijat == 250px|thumb|Espanjan maahockeymaajoukkue ennen otteluaan Australiaa vastaan. Päivä Tapahtuma Paikka Joukkue Isäntämaa 15.–25. marraskuuta 2010 Aasian kisat 2010 Kanton 20.–28. elokuuta 2011 EM-kisat 2011 Mönchengladbach 2.–11. syyskuuta 2011 Afrikan karsinnat Bulawayo —* 6.–9. lokakuuta 2011 Oseanian Cup 2011 Hobart 14.–30. lokakuuta 2011 Pan-Amerikan kisat 2011 Guadalajara 18.–26. helmikuuta 2012 Olympiakarsintaturnaus 1 New Delhi 10.–18. maaliskuuta 2012 Olympiakarsintaturnaus 2 Dublin 26\. huhtikuuta – 6. maaliskuuta 2012 Olympiakarsintaturnaus 3 Kakamigahara Kutsuttu * * Etelä-Afrikka halusi kisoihin karsintaturnauksen kautta, vaikka voittikin Afrikan karsinnat. Maailmanranginkin perusteella kisoihin kutsuttiin Espanja. == Erotuomarit == Kansainvälinen maahockeyliitto eli FIH nimesi 3. tammikuuta 2012 yhteensä 17 erotuomari kisoihin: * Christian Blasch * Ged Curran * David Gentles * Marcin Grochal * Colin Hutchinson * Nigel Iggo * Hamish Jamson * Kim Hong-Lae * German Montes de Oca * Raghu Prasad * Tim Pullman * Marcelo Servetto * Gary Simmonds * Nathan Stagno * Simon Taylor * Roel van Eert * John Wright == Alkulohkot == ===Alkulohko A=== ===Alkulohko B=== == Sijoitusottelut == === Sijat 11. – 12. === === Sijat 9. – 10. === === Sijat 7. – 8. === === Sijat 5. – 6. === == Pudotuspelit == {{Turnauspuu4 |9. 8. - Riverbank Arena||2||4 |9. 8. - Riverbank Arena||9||2 |11. 8. - Riverbank Arena| | 3 | | 1 |11. 8. - Riverbank Arena| | 3 | | 1 }} === Välierät === === Pronssiottelu === === Loppuottelu === == Lopulliset sijoitukset == Sij. Joukkue Ot Vo Ta Hä Tm Pm Me Kultaa 7 5 1 1 20 14 +6 Hopeaa 7 6 0 1 28 11 +17 Pronssia 7 4 2 1 28 10 +18 4\. 7 2 3 2 17 20 -3 5\. 6 3 1 2 13 9 +4 6\. 6 2 1 3 10 15 -5 7\. 6 3 1 2 12 18 -6 8\. 6 2 0 4 11 11 0 9\. 6 2 2 2 13 15 -2 10\. 6 1 1 4 11 17 -6 11\. 6 1 1 4 14 24 -10 12\. 6 0 0 6 8 21 -13 == Lähteet == Luokka:Maahockey kesäolympialaisissa 2012
Antonio Bertali

Antonio Bertali (1605 Venetsia – 1669 Wien) oli italialainen säveltäjä. Hän työskenteli vuodesta 1624 wieniläisessä hovissa. Hänen uransa siellä alkoi viulistina; hän alkoi pian säveltää, ja vuonna 1649 hänestä tuli hovin Kapellmeister. Lisäksi Bertali työskenteli piispan hovissa Kremsierissä. Hänen tuotantoonsa kuuluu hengellistä musiikkia ja soitinsonaatteja, mutta hän tuli tunnetuksi ennen kaikkea ooppera- ja balettisäveltäjänä.HOASM: Antonio Bertali == Lähteet == Luokka:Italialaiset säveltäjät Luokka:Italialaiset oopperasäveltäjät Luokka:Barokkisäveltäjät Luokka:Vuonna 1605 syntyneet Luokka:Vuonna 1669 kuolleet
Sigismondo d’India

Sigismondo d'India (1580? – 1629) oli italialainen säveltäjä. Hän oli todennäköisesti kotoisin Palermosta, mutta vietti nuoruutensa Napolissa. Hänen ensimmäinen julkaistu teoksensa oli Il primo libro de mardigali a cinque voci (1606). Kaikkiaan hänen tuotantoonsa kuuluu kahdeksan kirjaa madrigaaleja, kolme kirjaa motetteja ja kaksi kirjaa villanelle alla napolitanoja. Merkittävin d'India oli monodian säveltäjänä; hän julkaisi viisi Musiche- kirjaa yhdelle tai kahdelle lauluäänelle ja continuolle.HOASM: Sigismondo d' India == Lähteet == Luokka:Italialaiset säveltäjät Luokka:Renessanssisäveltäjät Luokka:Barokkisäveltäjät Luokka:Vuonna 1580 syntyneet Luokka:Vuonna 1629 kuolleet
Continuo

Continuo voi olla: * Basso continuo, barokkimusiikin termi * Continuo, peli * Continuo, Avishai Cohenin albumi (2006)
Pitäjänmäen kirkko

Pitäjänmäen kirkko on Helsingissä Pitäjänmäen kaupunginosassa sijaitseva kirkkorakennus. Se on valmistunut vuonna 1959 alun perin Huopalahden seurakunnan sivukirkoksi. Siitä tuli Pitäjänmäen seurakunnan pääkirkko, kun seurakunta itsenäistyi 1966. Kirkon ovat suunnitelleet arkkitehdit Eija ja Olli Saijonmaa. Kirkon julkisivut ovat tiiltä, katon yläpuolelle kohoava kellotapuli on betonia. Valmistuessaan kirkossa oli kirkkosalin, kahden seurakuntasalin, kerhotilojen ja kirkkoherranviraston lisäksi myös muun muassa liikuntasali. Vuosina 2005–2006 tehdyssä peruskorjauksessa liikuntasaliin tehtiin välipohja, jolla saatiin yläkertaan toimistotiloja ja alakertaan nuorisotilat. Rakennusta myös laajennettiin tekemällä siihen porrashuone ja hissi. Kirkon urut ovat 17-äänikertaiset mekaaniset urut. Kirkkosalissa oli aluksi puinen risti, joka vuonna 1966 korvattiin alttaritaululla, taidemaalari ja graafikko Erik Granfeltin teoksella Taivasten valtakunnan kevät. Vuonna 1989 risti palautettiin kirkkosaliin ja alttaritaulu sai paikan seurakuntasalissa. Kirkkotekstiilit uusittiin peruskorjauksen yhteydessä. == Lähteet == Luokka:Helsingin kirkot Luokka:Pitäjänmäki Luokka:Suomen kivikirkot
Antoine Busnois

Antoine Busnois (k. 1492) oli ranskalais-flaamilainen säveltäjä. Hän toimi muun muassa Kaarle Rohkean palveluksessa ja saattoi käydä Italiassa. Hänen chansoneitaan on monesti löydetty italialaisista lähteistä. Hänen säilyneeseen tuotantoonsa kuuluu kolme messua, kaksi Magnificatia, valitusvirsi, kahdeksan motettia ja noin kuusikymmentä chansonia.HOASM: Antoine Busnois == Lähteet == Luokka:Ranskalaiset säveltäjät Luokka:Renessanssisäveltäjät Luokka:Syntymävuosi puuttuu Luokka:Vuonna 1492 kuolleet
Eva Brunne

Eva Brunne (s. 1954 Malmö) on ruotsalainen luterilaisen kirkon piispa. Hän opiskeli Lundin yliopistossa ja sai pappisvihkimyksensä vuonna 1978. Hänet valittiin vuonna 2009 Tukholman hiippakunnan piispaksi.Piispa Eva Brunne - Svenska kyrkan - Stockholms stift Hän siirtyi eläkkeelle 2019. Hänen edeltjänsä piispan virassa oli Caroline Krook ja häntä seurasi Andeas Holmberg. Hän on avoimesti lesbo. Hänellä on vaimo ja poikaSweden ordains first openly lesbian bishop; myös puoliso Gunilla Lindén on Ruotsin kirkon pappi.Anglicans snub Swedish lesbian bishop, He ovat eronnet 2014. == Lähteet == Luokka:Ruotsin kirkon piispat ja arkkipiispat Luokka:Vuonna 1954 syntyneet Luokka:Elävät henkilöt Luokka:Tukholman hiippakunta
Jason Segel

Jason Jordan Segel (s. 18. tammikuuta 1980 Los Angeles, Yhdysvallat) on yhdysvaltalainen näyttelijä, koomikko ja elokuvakäsikirjoittaja. Hänet tunnetaan parhaiten roolistaan Marshall Eriksenina CBS:n komediasarjassa Ensisilmäyksellä. Muita Segelin rooleja on ollut muun muassa elokuvissa Forgetting Sarah Marshall, Sex Tape – kadonneen videon metsästys, Paksuna, The Muppets ja Itse ilkimys. Hän on myös kirjoittanut elokuvat Forgetting Sarah Marshall ja The Muppets. == Nuoruus == Segel syntyi tammikuussa 1980 Los Angelesissa. Hänen vanhempansa ovat Jillian (Jordan) ja Alvin Segel, lakimies. Hänen isänsä on juutalainen ja äitinsä on kristitty. Hänellä on isoveli Adam sekä pikkusisko Alison. == Filmografia == === Elokuvat === Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Huomiot 1998 Nyt bailataan Can’t Hardly Wait Watermelon Guy 1998 Kuolema kulkee kampuksella Dead Man on Campus Kyle 1998 SLC Punk! SLC Punk! Mike 2002 Slackers – pinnarit Slackers Sam Schechter 2003 Reflex 11:14 Leon (ensihoitaja) 2004 LolliLove LolliLove Jason 2005 The Good Humor Man The Good Humor Man Smelly Bob 2006 Tenacious D: Maailman paras rokkibändi Tenacious D in The Pick of Destiny Frat Boy 2007 Paksuna Knocked Up Jason 2008 Forgetting Sarah Marshall Forgetting Sarah Marshall Peter Bretter myös käsikirjoittaja 2009 I Love You, Man I Love You, Man Sydney Fife 2010 Itse ilkimys Despicable Me Vector äänirooli 2010 Keikkaa pukkaa Get Him to the Greek – käsikirjoittaja ja tuottaja 2010 Gulliverin matkat Gulliver’s Travels Horatio 2011 Bad Teacher Bad Teacher Russell Gettis 2011 Vain seksiä Friends with Benefits Brice ei lopputeksteissä 2011 The Muppets The Muppets Gary myös käsikirjoittaja ja vastaava tuottaja 2011 Jeff, Who Lives At Home Jeff, Who Lives At Home Jeff 2012 Viiden vuoden kihlaus The Five-Year Engagement Tom Solomon myös käsikirjoittaja ja vastaava tuottaja 2012 This Is 40 This Is 40 Jason 2014 Sex Tape – kadonneen videon metsästys Sex Tape Jay myös käsikirjoittaja ja vastaava tuottaja 2015 The End of the Tour The End of the Tour David Foster Wallace === Televisio === Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso 1999–2000 Freaks and Geeks Freaks and Geeks Nick Andopolis 2001–2003 Ihan pihalla Undeclared Eric 2005 Alias Alias Sam Hauser ”The Road Home” 2004–2005 C.S.I. CSI: Crime Scene Investigation Neil Jansen 2005–2014 Ensisilmäyksellä How I Met Your Mother Marshall Eriksen 208 jaksoa 2009 Family Guy Family Guy Marshall Eriksen (äänirooli) ”Peter’s Progress” == Aiheesta muualla == * * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt Luokka:Seulonnan keskeiset artikkelit
Maahockey kesäolympialaisissa 2012 – naisten turnaus

Naisten maahockeyturnaus kesäolympialaisissa 2012 alkoi 29. heinäkuuta ja päättyi 10. elokuuta. Turnauksen kaikki ottelut pelattiin Lontoon Riverbank Arenassa. Turnauksen 12 joukkuetta oli jaettu kahteen lohkoon. Lohkon sisällä joukkueet kohtasivat toisensa kerran, jonka jälkeen molempien lohkojen kaksi parasta selviytyi välieriin. Lohkojen sijoilla kolme, neljä, viisi ja kuusi pelasivat sijoituksista keskenään. Välierien voittajat pelasivat loppuottelun, häviäjät pronssiottelun. Olympiakultaa voitti Alankomaat. Se voitti loppuottelussa Argentiinan 2-0. == Karsijat == Päivä Tapahtuma Paikka Joukkue Isäntämaa 13.–24. marraskuuta 2010 Aasian kisat 2010 Kanton 20.–27. elokuuta 2011 EM-kisat 2011 Mönchengladbach 2.–11. syyskuuta 2011 Afrikan karsinnat Bulawayo —* 6.–9. lokakuuta 2011 Oseanian Cup 2011 Hobart 14.–30. lokakuuta 2011 Pan-Amerikan kisat 2011 Guadalajara 18.–25. helmikuuta 2012 Olympiakarsintaturnaus 1 New Delhi 17.–25. maaliskuuta 2012 Olympiakarsintaturnaus 2 Kontich 25\. huhtikuuta – 5. maaliskuuta 2012 Olympiakarsintaturnaus 3 Kakamigahara Kutsuttu * * Etelä-Afrikka halusi kisoihin karsintaturnauksen kautta, vaikka voittikin Afrikan karsinnat. Maailmanranginkin perusteella kisoihin kutsuttiin Argentiina. == Erotuomarit == Kansainvälinen maahockeyliitto eli FIH nimesi 3. tammikuuta 2012 yhteensä 17 erotuomari kisoihin: * Claire Adenot * Julie Ashton-Lucy * Stella Bartlema * Frances Block * Carolina de la Fuente * Elena Eskina * Amy Hassick * Kelly Hudson * Soledad Iparraguirre * Michelle Joubert * Kang Hyun-Young * Carol Metchette * Miao Lin * Irene Presenqui * Lisa Roach * Chieko Soma * Wendy Stewart == Alkulohkot == ===Alkulohko A=== 250px|thumb|Kiinan ja Belgian välinen ottelu päättyi 0–0. ===Alkulohko B=== == Sijoitusottelut == === Sijat 11. – 12. === === Sijat 9. – 10. === === Sijat 7. – 8. === === Sijat 5. – 6. === == Pudotuspelit == {{Turnauspuu4 |8. 8. - Riverbank Arena| (rl.)|2 (3)||2 (1) |8. 8. - Riverbank Arena||2||1 |11. 8. - Riverbank Arena| | 2 | | 0 |11. 8. - Riverbank Arena| | 1 | | 3 }} === Välierät === === Pronssiottelu === === Loppuottelu === == Lopulliset sijoitukset == Sij. Joukkue Ot Vo Ta Hä Tm Pm Me 7 6 1 0 16 7 +9 7 4 1 2 14 7 +7 7 4 0 3 18 10 +8 4\. 7 3 2 2 12 10 +2 5\. 6 4 1 1 7 2 +5 6\. 6 2 1 3 6 4 +2 7\. 6 3 1 3 10 8 +2 8\. 6 2 0 4 10 17 -7 9\. 6 1 2 3 6 10 -4 10\. 6 1 1 4 10 16 -6 11\. 6 1 2 3 4 19 -15 12\. 6 1 0 5 5 15 -10 == Lähteet == Luokka:Maahockey kesäolympialaisissa 2012